पाएं अपने शहर की ताज़ा ख़बरें और फ्री ई-पेपरडाउनलोड करें
भिवानी जेल के उप अधीक्षक की शिकायत पर पुलिस ने सागवान निवासी एक युवक के खिलाफ पेरोल पूरी होने के बावजूद भी जेल में हाजिर ना होने पर मामला दर्ज कर कार्रवाई शुरू कर दी है। उप अधीक्षक जिला जेल भिवानी ने पुलिस को दी शिकायत में बताया कि सागवान निवासी कैदी (बन्दी) राजेश के खिलाफ 15 अप्रैल 2012 को थाना तोशाम में भादस की धारा 302/34 अवैध हथियार अधिनियम के तहत मामला दर्ज है। इस मामले में राजेश आजीवन कारावास की सजा भुगत रहा था।
उपरोक्त बन्दी को कोरोना महामारी के कारण माननीय हाई पावर कमेटी की पालना में माननीय आयुक्त रोहतक मण्डल रोहतक व जिलाधीश भिवानी के रिहाई आदेश 30 अप्रैल 2020 को 06 सप्ताह के लिए स्पेशल पेरोल पर रिहा किया गया था तथा माननीय हाई पावर कमेटी के आदेशानुसार बंदी की पेरोल अवधि समय-समय पर 23 अप्रैल 2021 तक बढ़ाई गई थी।
राजेश को 24 अप्रैल को जेल में हाजिर होने की हिदायत दी गई थी, परन्तु बंदी राजेश पैरोल अवधि पूरी होने के पश्चात 24 अप्रैल को जेल में हाजिर नहीं हुआ। उप अधीक्षक ने बताया कि राजेश बंदी ने हरियाणा सदाचारी बंदी (अस्थायी रिहाई) नियम, 1980 की उल्लंघना की है । पुलिस ने उप अधीक्षक की शिकायत पर राजेश के खिलाफ मामला दर्ज कर कार्रवाई शुरू कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn